Túrakód: K504\_01 / Táv.: 40,8 km / Frissítve: 2019-03-26

Túranév: Szentes térsége / 40-50 km-es edzőkör #1

Leírás:

40,8 km-es kerós edzőkörük a csongrádi külterületen elterülő „Öregszőlők” elnevezésű gyümölcsös-szőlős területen vezet keresztül.

A tréning során részlegesen kerékpárúton haladunk, jelentős részben a Tisza árvízvédelmi töltésén.

A Széchenyi Liget bejárata elől startolunk a kerékpárúton Csongrád irányába.
A bicikliutat és a „zöld körút” turistajelzést kell követnünk egészen a 451-es út kereszteződéséig, mely a Tisza töltésén található.
Itt az átkelésnél legyünk nagyon figyelmesek, mivel mindkét irányban rosszul belátható kanyarulatban kell az út másik oldalára jutnunk, a forgalom pedig nagy és gyors. A hídon *(így sportos „üzemmódban”)* ezért célszerűbb az úttesten maradnunk, ezzel megspóroljuk a még két további felesleges átkelést a jelenetős forgalmú úton (*közvetlenül a hídnál ugyanis ismét az ellenkező oldalon halad a kiépített járda/szervízút, mely a híd túloldalán újra véget ér, és kereszteznünk kell a főutat)*. A hídon átkelve a túlsó oldali töltésen forduljunk jobbra és a gáton haladó kerékpárúton guruljunk el egészen a célállomásunkig, a Csongrád és a szőlőskertek találkozásánál található körforgalomig, mely a Ponton-hídon túl található. Ez az első, amivel találkozunk, és harangláb van a közepén *(sajnos az egykoron benne lévő bronz harang színesfémgyűjtők martalékává vált)*.

A körforgalomból szemben a bal oldali úton hajtsunk ki *(11 óránál)* az ipari park felé, mely a második lehetőség *(úp.: 002elag)*. A következő körforgalomnál forduljunk jobbra, a 451-es főúttal párhuzamosan a kerékpárútra *(úp.: 003elag)*, hogy ezen a Zöldkereszt-dűlőig
*(úp.: 032ford)* bringázzunk. Ez az első aszfaltozott lehetőség jobbra.

*(Közben keresztezzük a 4502-es utat a balunkon látható szőlőprés után (úp.: 004stop), ahol STOP-tábla állja utunk.)* Ez tréningünk fordulópontja.

Visszautunkat a kerékpárútról jobbra kitérve kezdjük meg, itt egy aszfaltcsíkon tekerünk. Erről az útról a 2-es km szelvényben, az „Y” elágazásban, a kiállított szőlőprésnél a jobb oldali ágban haladjunk tovább *(úp.: 033elag)*! Az utat követve átbringázunk az „Öregszőlők” elnevezésű gyümölcsös-szőlős területen, egészen a már ismert körforgalomig (*úp.: 002elag)*. Itt a szemben futó kerékpárútra kanyarodva a töltésen bringázva - az idefele bejárt utat követve - térjünk vissza kiindulási pontunkra!

Feldolgozták: Erdélyszky Szilvia, 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*